Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 342/13/5506	Martin, 18.7.2013
EEČ : 2-40-165-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako  otec syna  XXXXX, nar. XXXXX, ku ktorému má vyživovaciu povinnosť vyplývajúcu z ustanovení Zákona o rodine a určenú naposledy rozsudkom Okresného súdu v Martine 1XXXXX má prispievať na výživu syna Jakuba zvýšené výživné  po  XXXXX ) od 01.07.2007 vždy do  každého 20-teho dňa v mesiaci vopred k rukám matky XXXXX, rod. XXXXX, trvale bytom XXXXX, Ul. XXXXX čXXXXX, ktorej bol syn zverený do výchovy a opatery, túto povinnosť si neplnil pravidelne a v plnej výške od 01.02.2013 doposiaľ a vrátane mesiaca júl 2013 mu vznikol dlh na výživnom najmenej vo výške XXXXX € k rukám matky XXXXX,  v sledovanom období nebol na Úrade práce, sociálnych vecí a rodiny v Martine, XXXXX evidovaný ako uchádzač o zamestnanie a ani ako poberateľ dávky a príspevkov v hmotnej núdzi, naposledy v roku 2008 bol zamestnaný na dohodu o pracovnej činnosti, je nezamestnaný a nepreukázal snahu trvalo sa zamestnať a bol trestným rozkazom Okresného súdu v Martine XXXXX právoplatným dňa 29.10.2011 uznaný vinným z prečinu zanedbania povinnej výživy podľa § 207 ods. 1 Tr. zák. a bol mu uložený trest odňatia slobody v trvaní 16 mesiacov so skúšobnou dobou  na 3 roky, avšak dlžné výživné si v priebehu  vyšetrovania uhradil v plnej výške,

lebo zanikla trestnosť činu

Odôvodnenie:
Vyšetrovateľ OR PZ XXXXX OKP oddelenie všeobecnej kriminality dňa 26. 06. 2013 uznesením ČVS ORP- XXXXX podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa   § 207 ods. 1, ods. 3 písm. c) Trestného zákona  na tom skutkovom základe ako je horeuvedené.

Obvinený XXXXX ku skutku uviedol, že má vyživovaciu povinnosť na  syna XXXXX, ktorý je v opatere matky XXXXX. Okresným súdom v Martine bol zaviazaný platiť na jeho výživu po XXXXX €. Za určité obdobie neplnenia vyživovacej povinnosti už bol odsúdený. Po odsúdení sa snaží plniť si vyživovaciu povinnosť podľa možností. Výživné posiela nepravidelne, keď má peniaze, tak hneď výživné zaplatí. Podľa neho(v čase výsluchu dňa 15.07.2013) by nemal mať žiaden dlh na výživnom. Aj do budúcna si bude plniť súdom určené výživné a ak sa bude dať, zaplatí aj viacej. 

Oprávnená matka XXXXX ku skutku uviedla, že XXXXX si vyživovaciu povinnosť neplní pravidelne od kedy bol uznaný vinným z prečinu zanedbania povinnej výživy trestným rozkazom. Platby poukazuje nepravidelne. Po odsúdení v roku XXXXX € a po prepočítaní zistila, že uhradil celkom XXXXX €. Za sledované obdobie jej na výživnom XXXXX nedlhuje nič. Uviedla aj, že dlh už má len za obdobie, pre ktoré bol uznaný vinným trestným rozkazom. Na Úrade práce, sociálnych vecí a rodiny je vedená ako poberateľka náhradného výživného na syna Jakuba, avšak doposiaľ náhradné XXXXX reálne nepoberala. Syn ukončil tretí ročník Fakulty priemyselných technológii v XXXXX. Býva na internáte. Náklady sú spojené s jeho  štúdiom, dochádzkou do škody, ubytovaním na internáte, stravovaním. Podľa nej syn XXXXX má zabezpečené všetky základné potreby. Núdzou netrpí. Otec syna nenavštevuje, nekupuje mu žiadne darčeky a v sledovanom období neprispel inak na jeho výživu. Trestné oznámenie podala z dôvodu, aby v prípade neplnenia vyživovacej povinnosti jej Úrad práce, sociálnych vecí a rodiny v Martine mohol vyplácať náhradné výživné. 

Do spisového materiálu vyšetrovateľ PZ zabezpečil rozsudok Okresného súdu XXXXX XXXXX trestný rozkaz Okresného súdu XXXXX 1XXXXX, správy ÚPSVaR XXXXX, Sociálnej poisťovne XXXXX, správu Katastra v XXXXX, výpis z registra priestupkov a odpis z registra trestov. 
 
Podľa § 86 písm. a/ Tr. zák. o účinnej ľútosti, trestnosť zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Trestného poriadku, prokurátor zastaví trestné stíhanie, ak zanikla trestnosť činu. 
Obvinený XXXXX si splnil svoju vyživovaciu povinnosť dodatočne a trestný čin nemal trvalo nepriaznivé následky, preto som rozhodla tak, ako je uvedené vo výrokovej časti tohto uznesenia a trestné stíhanie som zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka